Angélique Kidjo
<s>Angélique Kpasseloko Hinto Hounsinou Kandjo Manta Zogbin Kidjo, poznatija kao Angélique Kidjo (Ouidah, 14. srpnja 1960.) je beninsko-američka pjevačica, kantautorica, glumica i aktivistica, globalno poznata zbog svoje stilski raznovrsne glazbe i kreativnih spotova.</s><s>Časopis Time ju je nazvao "prvom divom Afrike".</s><s>BBC ju je uvrstio na popis 50 najvećih ikona Afrike, dok ju je časopis The Guardian stavio na popis 100 najinspirativnijih žena svijeta; ujedno je bila prva žena na Forbesovom popisu "40 najmoćnijih celebrityja Afrike".</s><s>Londonski Daily Telegraph ju je 2012. godine nazvao "neospornom kraljicom afričke glazbe", dok ju je američki NPR (National Public Radio) 2013. godine nazvao "najvećom živućom divom Afrike".</s><s>Godine 2014., časopisi New African i Jeune Afrique su ju naveli među najutjecajnijim Afrikancima, dok ju je Forbes Afrique za 2015. godinu naveo na svom popisu 100 najutjecajnijih žena.</s><s>U lipnju 2013. godine izabrana je za potpredsjednicu CISAC-a (Confédération Internationale des Sociétés d'Auteurs et Compositeurs; sh.</s><s>Međunarodna konfederacija udruženja autora i kompozitora).</s><s>Trenutno živi u New Yorku te povremeno piše za The New York Times.</s><s>Kidjo posjeduje i počasne doktorate s Yalea, Berkleeja i Middleburyja.</s>

<s>Njezini stilski utjecaji su brojni, a uključuju afropop, karipski zouk, kongoansku rumbu, jazz, gospel i latinoameričku muziku; konkretni muzički uzori su joj Bella Bellow, James Brown, Nina Simone, Aretha Franklin, Jimi Hendrix, Miriam Makeba i Carlos Santana.</s><s>Među njezinim obradama ističu se Gershwinov "Summertime" iz opere Porgy and Bess, Ravelov Boléro, pjesma "Voodoo Child" Jimija Hendrixa i "Gimme Shelter" Rolling Stonesa, a surađivala je i s Daveom Matthewsom i njegovim bendom, Kelly Price, Aliciom Keys, Branfordom Marsalisom, Ziggyjem Marleyjem, Philipom Glassom, Peterom Gabrielom, Bonom, Carlosom Santanom, Johnom Legendom, Herbiejem Hancockom, Joshom Grobanom, Dr Johnom, kvartetom Kronos i Cassandrom Wilson.</s><s>Njezini hitovi su "Agolo", "We We", "Adouma", "Wombo Lombo", "Afirika", "Batonga" te obrada pjesme "Malaika".</s><s>Njezin album Logozo nalazi se na 37. mjestu Viceove najboljih dance albuma svih vremena.</s>

<s>Kidjo tečno govori pet jezika - fon, francuski, joruba, gen i engleski - a koristi i osobni, umjetnički jezik; pjeva na svih pet jezika koje koristi.</s><s>Uz to, njezin hit "Malaika" je na svahiliju.</s><s>Pri pjevanju često koristi beninsku tradicionalnu vokalnu tehniku zilin te jazz tehniku vocalese.</s>

<s>Tokom karijere je dobila niz nagrada i odlikovanja, među kojima se ističu i tri Grammyja; godine 2015., dobila je Kristalnu nagradu Svjetskog ekonomskog foruma u Davosu, dok je 2016. godine dobila posebnu nagradu udruge Amnesty International.</s>

<s>Diskografija</s>

<s>Pretty (1981)
Ewa Ka Djo (Let's Dance) (1985)
Parakou (1990)
Logozo (1991)
Ayé (1994)
Fifa (1996)
Oremi (1998)
Keep On Moving: The Best of Angelique Kidjo (2001)
Black Ivory Soul (2002)
Oyaya! (2004)
Djin Djin (2007)
Õÿö (2010)
Spirit Rising (2012)
Eve (2014)
Sings  (2015)
Remain in Light (2018)
Celia (2019)</s>

<s>Reference</s>

<s>Vanjske veze</s>

<s>Official Angélique Kidjo Site
 The Batonga Foundation
 Angélique Kidjo on YouTube
 New York Times review of Angélique Kidjo, January 2014.</s><s>CNN African Voices profile of Angélique Kidjo, May 2009.</s><s>Singer Angelique Kidjo Speaks Out on Climate Change – video report by Democracy Now!.</s><s>Angélique Kidjo video interview at underyourskin</s>

<s>Beninske pjevačice
Američke pjevačice
Kantautori
Dobitnici i dobitnice Grammy Award
Beninske filmske glumice
Američke filmske glumice</s>

